Frakt og handviðføri skal verða væl innpakkað. Vørur, sum dálka, verða ikki tiknar umborð. Vit kunnu ikki veita vissu fyri, at fraktin sleppur við til ásetta túrin. Vandamikið góðs er bannað umborð. Spyrji altíð skiparan, um tit eru í iva. Treytir fyri bílegging av ferðaseðlum við Tyrluni Ferandi Gevið gætur: Tað er ikki møguligt at bíleggja rundtúr við tyrluni. Tí ber bert til at keypa ein ferðaseðil við fráferð sama dag. Ferðaseðilin verður bílagdur og goldin á netinum. Umráðandi er, at tú møtir rættstundis, minst 30 min. undan fráferð, so leiðarin á pallinum hevur góðar stundir til fyrireikingararbeiðið, áðrenn tyrlan fer. Bílegging: Ferðaseðlar skulu bíleggjast á netinum í seinasta lagi 30 minuttir undan fyrstu fráferð á degnum. Bíleggingin kann gerast í fyrsta lagi sjey dagar áðrenn fráferð. Tó á Froðba leiðini tveir dagar áðrenn fráferð. Tú kanst broyta bíleggingina upp til 24 tímar áðrenn fráferð. Ert tú ikki skrásettur brúkari, kanst tú nýta bíleggingarnummarið og eftirnavn. Legg til merkis: Umráðandi er, at tú møtir 30 minuttir undan fráferð. Tað er ikki møguligt at bíleggja rundtúr við tyrluni. Tí ber bert til at keypa ein ferðaseðil við fráferð sama dag. Tú kanst hava í mesta lagi 20 kg av viðføri við umborð. Tað er ikki loyvt at hava barnavogn við í tyrluna. Frakt skal bíleggjast á netinum. Sí niðanfyri. Fyrivarni verður tikið fyri avlýsingum orsakað av m. ø. veðri og bjargingararbeiði. Í hesum føri verður einans ferðaseðilin endurgoldin, og annars verður onki endurgjald veitt í sambandi við møguligar aðrar útreiðslur hjá tí ferðandi. Ferðandi hevur sjálv/ur ábyrgd av at koma til fráfaringarstaðið til ásettu tíð. Sera umráðandi er, at tú upplýsir, hvat slag av viðføri ella frakt, tú sendir. Tú skalt upplýsa tal, vekt, stødd, og um fraktin er trupul at handfara. stødd á hundakassa er 51 x 48 x 68 cm.